Ehdotus: neuvoston asetus rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta annetun Euroopan parlamentin ja neuvoston asetuksen (EY) N:o 882/2004 liitteen I mukauttamisesta (ETA:n kannalta merkityksellinen teksti) /* KOM/2008/0048 lopull. */





[pic] | EUROOPAN YHTEISÖJEN KOMISSIO | Bryssel 4.2.2008 KOM(2008) 48 lopullinen Ehdotus: NEUVOSTON ASETUS rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta annetun Euroopan parlamentin ja neuvoston asetuksen (EY) N:o 882/2004 liitteen I mukauttamisesta (ETA:n kannalta merkityksellinen teksti) (komission esittämä) PERUSTELUT Euroopan parlamentin ja neuvoston asetuksessa (EY) N:o 882/2004 vahvistetaan yleisistä säännöistä koostuvat yhdenmukaiset puitteet rehu- ja elintarvikelainsäädäntöä sekä eläinten terveyttä ja hyvinvointia käsitteleviä sääntöjä koskevan virallisen valvonnan järjestämistä varten. Kyseisessä asetuksessa säädetään rehua ja elintarvikkeita, myös yhteisön alueelle tuotua rehua ja elintarvikkeita, koskevan virallisen valvonnan järjestämisestä. Kyseisen asetuksen liitteessä I luetellaan alueet, joilla asetusta sovelletaan. Asetus annettiin 29 päivänä huhtikuuta 2004 eli ennen uusien jäsenvaltioiden liittymistä. Liitettä I ei ole vielä muutettu uusien jäsenvaltioiden sisällyttämiseksi siihen. EU:n laajentuminen ja tästä johtuvat mukautukset sopimuksiin, joihin Euroopan unioni perustuu, edellyttävät, että asetusta (EY) N:o 882/2004 sovelletaan kyseisiin alueisiin. Tästä syystä liitettä I olisi muutettava. Tällä ehdotuksella ei ole vaikutusta yhteisön talousarvioon. Ehdotus: NEUVOSTON ASETUS rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta annetun Euroopan parlamentin ja neuvoston asetuksen (EY) N:o 882/2004 liitteen I mukauttamisesta (ETA:n kannalta merkityksellinen teksti) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 57 artiklan 2 kohdan, ottaa huomioon komission ehdotuksen[1] sekä katsoo seuraavaa: (1) Asetuksessa (EY) N:o 882/2004[2] vahvistetaan yleisistä säännöistä koostuvat yhdenmukaiset puitteet rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetun virallisen valvonnan järjestämistä varten. Valvontaa sovelletaan yhteisöön vientiin ja yhteisön markkinoille saattamiseen sekä kolmansista maista tapahtuvaan yhteisön alueelle saattamiseen kyseisen asetuksen liitteessä I luetelluille alueille. (2) On tarpeen täydentää alueita koskevaa luetteloa, jotta kaikki jäsenvaltiot voidaan sisällyttää asetuksen (EY) N:o 882/2004 liitteessä I olevaan luetteloon. (3) Sen vuoksi asetusta (EY) N:o 882/2004 olisi muutettava, ON ANTANUT TÄMÄN ASETUKSEN: 1 artikla Korvataan asetuksen (EY) N:o 882/2004 liite I tämän asetuksen liitteellä. 2 artikla Tämä asetus tulee voimaan […] päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 1 päivästä huhtikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Puheenjohtaja LIITE ”Liite I Asetuksen 2 artiklan 15 kohdassa tarkoitetut alueet 1. Belgian kuningaskunnan alue 2. Bulgarian tasavallan alue 3. Tšekin tasavallan alue 4. Tanskan kuningaskunnan alue lukuun ottamatta Färsaaria ja Grönlantia 5. Saksan liittotasavallan alue 6. Viron tasavallan alue 7. Irlannin alue 8. Helleenien tasavallan alue 9. Espanjan kuningaskunnan alue lukuun ottamatta Ceutaa ja Melillaa 10. Ranskan tasavallan alue 11. Italian tasavallan alue 12. Kyproksen tasavallan alue 13. Latvian tasavallan alue 14. Liettuan tasavallan alue 15. Luxemburgin suurherttuakunnan alue 16. Unkarin tasavallan alue 17. Maltan tasavallan alue 18. Alankomaiden kuningaskunnan alue Euroopassa 19. Itävallan tasavallan alue 20. Puolan tasavallan alue 21. Portugalin tasavallan alue 22. Romanian alue 23. Slovenian tasavallan alue 24. Slovakian tasavallan alue 25. Suomen tasavallan alue 26. Ruotsin kuningaskunnan alue 27. Ison-Britannian ja Pohjois-Irlannin yhdistyneen kuningaskunnan alue.” [1] EUVL C xxx, xx.xx.xxxx, s. xx. [2] EUVL L 165, 30.4.2004, s. 1, oikaistu toisinto EUVL L 191, 28.5.2004, s. 1, asetus sellaisena kuin se on viimeksi muutettuna neuvoston asetuksella (EY) N:o 1791/2006 (EUVL L 363, 20.12.2006, s. 1).